**Príloha č. 8**

**Hlásenie kybernetických bezpečnostných incidentov**

**Kybernetickým bezpečnostným incidentom** (ďalej len „**KBI**“) u Zhotoviteľa sa pre účely tejto zmluvy rozumieme akúkoľvek udalosť, ktorá má z dôvodu narušenia bezpečnosti siete a informačného systému za následok :

1. stratu dôvernosti informácií (napr. odcudzenie nosičov dát s citlivými údajmi, únik informácií zaslaných cez e-mail, uloženie citlivých dát na cloud-ové úložiská), zničenie údajov alebo narušenie integrity systému,
2. závažné obmedzenie alebo odmietnutie poskytovania služieb Zhotoviteľom z dôvodu škodlivého pôsobenia – (D)DoS (Distributed Denial of Service),
3. preukaznú alebo pravdepodobnú kompromitáciu informačných systémov a sietí

**Sieťou a informačným systémom** sa pre účely tejto zmluvy rozumie elektronická komunikačná sieť, informačný systém, každé zariadenie a komunikačný systém alebo údaje, ktoré sú v nich vytvárané, ukladané, spracúvané, získavané alebo prenášané prostredníctvom elektronickej komunikačnej siete alebo informačného systému, na účely prevádzkovania, používania, ochrany a udržiavania týchto sietí a systémov.

Zhotoviteľ je povinný Objednávateľa bezodkladne informovať o každom KBI , najneskôr do 1 dňa od okamihu, kedy bol KBI Zhotoviteľom identifikovaný, a to:

1. **Urgentný prípad**
* KBI u Zhotoviteľa s priamym dopadom (napr. neautorizovaná modifikácia zdrojového kódu custom aplikácie, únik prístupových údajov vzdialeného prístupu do infraštruktúry Objednávateľa) na bezpečnosť informačných systémov alebo sietí Objednávateľa s následkom straty dôvernosti informácií, zničenia údajov alebo narušenia integrity systému Objednávateľa, závažného obmedzenia alebo odmietnutia poskytovania služieb Zhotoviteľom, alebo kompromitácie informačných systémov a sietí Zhotoviteľa v ktorých sa nachádzajú informácie Objednávateľa
* telefonické nahlasovanie: **02 6250 7888**
1. **Ostatné prípady**
* písomné oznámenie formou e-mailu na adresu: **cybersec@eustream.sk**.
* Zhotoviteľ v oznámení uvedie najmä stručný popis KBI, popis možných dopadov KBI (priamych a nepriamych) na informácie alebo informačné systémy a siete Objednávateľa, predpokladaný popis rozsahu škôd, časové údaje vzniku KBI a kontakt na riešiteľa KBI u Zhotoviteľa.